Vuurwerke ontplof in Bloem-tiener se handArgieffoto ŉ 14-jarige seun van Wilgehof in Bloemfontein is beseer nadat vuurwerke Woensdag in sy hand ontplof het. “Die het op die grond gesit en ŉ handdoek was om sy hand gedraai toe paramedici by die toneel opgedaag het,” het Chitra Bodasing, woordvoerder van ER24, in ŉ verklaring gesê. “Sy tannie was by hom.” Die kind het glo die vuurwerke opgetel en dit aan die brand gesteek. Dit het in sy hand ontplof. Hy het verskeie frakture en oop wonde opgedoen. “Die punte van sy vingers is in die ontploffing geamputeer,” het Bodasing bygevoeg. Die seun is na ŉ plaaslike hospitaal geneem vir verdere behandeling.